SPRÁVA 		IUVENTA 
ZO ZAHRANIČNEJ PRACOVNEJ CESTY 		Karloveská 64, SK – 842 58 Bratislava 4

	1	Účastník ZPC 

Meno a priezvisko, tituly:	Gabriela Mezeiová, PhD.   	
Znalosť cudzích jazykov:	anglický, maďarský, chorvátsky   	

	2	Zahraničná pracovná cesta

Štát / mesto:	Taliansko, Lecce	
Názov a adresa 
prijímajúcej organizácie:	AGENCIA NAZIONALE PER I GIOVANI
8PIU Hotel, Viale del Risorgimento, Lecce, Taliansko	
Účel cesty:	Prípravné stretnutie k školeniu Democracy Reloaded	
Spôsob financovania  (kto hradí cestovné, pobytové náklady, iné výdavky):	Ubytovacie náklady a náklady na stravu zdieľajú IUVENTA – Slovenský inštitút mládeže a AGENCIA NAZIONALE PER I GIOVANI. Cestovné náklady a vreckové hradí IUVENTA – Slovenský inštitút mládeže.    	

3	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
25.9.
2016	Príchod 
Spoločná večera, zoznámenie, predstavenie členov prípravného tímu (Bruno Antonio, László Foldi,  Anna Villani, Éva Jarosi, Gabriela Mezeiová, Stephanie Nowakowski, Alex Farrow) 	
26.9.
2016	Pozadie tréningového kurzu a projektu
Potreby, ciele a očakávania zapojených organizácií
Účel, ciele a očakávané výstupy projektu
Účel, ciele a očakávané výstupy tréningového kurzu a výskumu, vrátane kompetenčného modelu a príručky
Výskum - metodológia, obsah založený na očakávaných výstupoch, načasovanie, zdroje, príspevky, úlohy a zapojenie členov tímu
Posúdenie prihlášok a profilu prihlásených záujemcov o školenie, predstavenie odporúčaní jednotlivým Národným agentúram
Doladenie výstupov výskumu - podporné dokumenty, online dotazník, otázky pre cieľové skupiny a interview	
27.9.
2016

———28.9.
2016	Vytvorenie programu tréningového kurzu - obsahové elementy, metódy, zdroje, možní prispievatelia, ktorí predstavia inovatívne spôsoby participácie mladých ľudí a personálne zdroje, atď.
Obsah a metódy prípravy účastníkov, informačný balík, rozvrh, rozdelenie úloh a stanovenie termínov
Diskusia o ďalších krokoch v rámci projektu - študijné návštevy, nadviazanie na výskum, využitie kompetenčného modelu, priebežné hodnotenie a záverečné vyhodnotenie, šírenie výsledkov projektu a propagácia kompetenčného modelu 
——————————————————————————————————————————
Diskusia o možnostiach premostenia predmetného projektu s projektom “Kvalita práce s mládežou na samosprávnej úrovni”
Odchod	

4	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
25.9.
2016	Príchod na miesto konania prípravného stretnutia - 8PIU Hotel, Viale del Risorgimento, Lecce, Taliansko
Spoločná večera, zoznámenie, predstavenie zázemia členov prípravného tímu:
Bruno Antonio - tréner, Portugalsko,
László Foldi - tréner, Maďarsko,
Anna Villani - Národná agentúra Erasmus+, Taliansko,
Éva Jarosi - Národná agentúra Erasmus+, Maďarsko,
Gabriela Mezeiová - Národná agentúra Erasmus+, Slovensko,
Stephanie Nowakowski - SALTO Participation, Belgicko,
Alex Farrow - výskumník, Veľká Británia	
26.9.
2016	Pozadie tréningového kurzu a projektu: Speak! Listen! bol tréningový kurz, v rámci ktorého bola identifikovaná potreba definovať inštitucionálne kompetencie miestnych a regionálnych autorít zabezpečujúcich rôzne participatívne štruktúry, na čo reaguje tréningový kurz Democracy Reloaded.
Potreby, ciele a očakávania zapojených organizácií: tréneri, výskumník ako aj zamestnanci národných agentúr predstavili potreby, ciele a očakávania spojené s projektom, ktoré v konečnom dôsledku smerujú k všeobecnému cieľu - zvýšeniu účasti mladých ľudí na verejnom živote.
Účel, ciele a očakávané výstupy projektu, tréningového kurzu a výskumu, vrátane kompetenčného modelu a príručky; výskum - metodológia, obsah založený na očakávaných výstupoch, načasovanie, zdroje, príspevky, úlohy a zapojenie členov tímu: Ciele tréningového kurzu boli pozmenené, doplnené a rozšírené v nadväznosti na aktuálny stav a na základe spoločného brainstormingu. Výskumník Alex Farrow predstavil výskum a mapovanie, ktoré v rámci neho prebehne. Prítomným poskytol nové a podnetné definície participácie, smer diškurzu o participácii mladých ľudí, zoznam literatúry, ktorá sa venuje predmetnej téme a zároveň predstavil aj základné výskumné otázky, na základe ktorých bude vytvorený aj dotazník distribuovaný relevantným stakeholderom. V spojitosti s výskumom prezentoval aj výskumnú metodológiu a termíny spojené s výskumnými aktivitami. Primeraný priestor bol venovaný aj výslednému produktu, ktorý má byť zhmotneným výstupom výskumu a mapovania. V ďalšom kroku má byť vytvorený kompetenčný model a príručky pre miestne a regionálne autority predstavujúce možné spôsoby zvyšovania kompetencií aktérov zodpovedných za participáciu mladých. Súčasťou diskusií bolo aj doladenie výstupov výskumu v podobe podporných dokumentov, online dotazníka, otázok pre cieľové skupiny a interview.
Posúdenie prihlášok a profilu prihlásených záujemcov o školenie, predstavenie odporúčaní jednotlivým Národným agentúram: prebehlo hodnotenie jednotlivých prihlášok, profilu prihlásených, ich motivácie a tiež relevancie v zmysle cieľov tréningového kurzu. Zostavil sa prioritný rebríček vhodných účastníkov tréningového kurzu, zoznam identifikovaných vhodných kandidátov bol konzultovaný s jednotlivými národnými agentúrami, ktoré prejavili záujem vyslať účastníkov na školenie.
	
27.9.
2016

————
28.9.
2016	Vytvorenie programu tréningového kurzu - zostavenie tréningového kurzu pozostávalo z výberu vhodných obsahových elementov a metód, v identifikovaní zdrojov a kapacít, ktoré sú alebo môžu byť k dispozícii a pod.
Vytvoril sa obsah a nastavili metódy prípravy účastníkov školenia, úloha vytvoriť informačný balík bola pridelená maďarskej národnej agentúre, zostavil sa rozvrh a rozdelelili ďalšie úlohy prislúchajúcimi termínmi (ako napr. kontaktovanie potenciálnych prezentérov na školení, stretnutie s koordinátorkou projektu QYWML a nájdenie prienikov s prezentovaným projektom, atď.)
Diskusia o ďalších krokoch v rámci projektu:
- študijné návštevy: uskutočnia sa v Portugalsku, budú otvorené aj pre účastníkov tréningového kurzu Democracy Reloaded, ale nebudú automatickým pokračovaním tohto kurzu pre každého účastníka; ciele študijných návštev boli predmetom revízie
- nadviazanie na výskum, využitie kompetenčného modelu v praxi, priebežné hodnotenie a záverečné vyhodnotenie v réžii prípravného tímu, šírenie výsledkov projektu (cez rozmanité mediálne kanály) a propagácia kompetenčného modelu (napr. na konferencii v rámci projektu QYWML v Slovinsku)
———————————————————————————————————————————
Diskusia o možnostiach premostenia predmetného projektu s projektom “Kvalita práce s mládežou na samosprávnej úrovni” (QYWML): v rámci diskusie o projekte QYWML bola identifikovaná príležitosť harmonizácie procesov prebiehajúcich v rámci Democracy Reloaded (DR) a Strategického partnerstva 21 národných agentúr. Výstupy DR môžu napomôcť vývoju národných akčných plánov a plánov vzdelávania aktérov na samosprávnej úrovni v oblasti participácie v rámci projektu QYWML. Kompetečný model pre aktérov miestnych a regionálnych autorít by mohol byť prezentovaný na prvej medzinárodnej konferencii, ktorá sa uskutoční v rámci projektu QYWML v Slovinsku v máji 2017. V spojitosti s týmto premostením dvoch aktivít sa Éva Jarosi, László Foldi a Gabriela Mezeiová stretnú s centrálnou koordinátorkou projektu QYWML v Budapešti.
Odchod

5	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

Závery prípravného stretnutia k školeniu Democracy Reloaded budú predstavené na najbližšej porade Národnej agentúry. Týkajú sa predovšetkým nasledovných oblastí:
•	zasadenie školenia Democracy Reloaded v Budapešti do uceleného kontextu 
•	revidované ciele školenia Democracy Reloaded
•	vytvorený koncept mapovania kompetencií aktérov miestnych a regionálnych autorít	
•	revidované ciele študijných návštev v Portugalsku ako nadväzujúcich aktivít na školenie
•	uskutočnený výber účastníkov školenia s odporúčacím charakterom
•	vytvorený program školenia a rozdelenie oblastí zodpovednosti členov prípravného tímu
•	vytvorený koncept prípravy účastníkov školenia na samotnú účasť na školení (napr. účastníci budú vyzvaní absolvovať online kurz MOOC, ktorý im priblíži kľúčovú akciu KA3, čo zabezpečí možnosť hlbšieho vniknutia do KA3 počas samotného školenia Democracy Reloaded ako aj možnosť konzultovania už existujúcich KA3 projektových zámerov, ktoré si účastníci budú môcť naprojektovať počas absolvovania MOOC)
•	rozdelenie úloh pre členov prípravného tímu a určenie termínov súvisiacich s prípravou školenia
•	konzultovanie ohľadom spolufinancovania študijných návštev SK NA E+, ako aj ohľadom účasti a aktívnej participácii na školení Democracy Reloaded v Budapešti
•	školenie Democracy Reloaded zapojí nielen aktérov z miestnych a regionálnych samospráv, ale aj predstaviteľov občianskej spoločnosti; z dlhodobého hľadiska má však projekt za cieľ sústrediť sa na miestne a regionálne autority - výzvou ostáva, čo bude nasledovať po školení Democracy Reloaded, výskume a študijných návštevách v záujme zabezpečenia udržateľnosti participácie mladých ľudí a zvýšenia počtu aktívnych samospráv	

6	Prehľad prinesenej dokumentácie a miesto jej uloženia 

Podklady z prípravného stretnutia ku školeniu Democracy Reloaded sú uložené na Google Drive.

Podklady sú v tlačenej podobe uložené v kancelárii Národnej agentúry Erasmus+ pre mládež a šport.	

7	Osobitne vyhodnotený očakávaný prínos ZPC 

Prínos ZPC spočíval v nasledovnom:
1. zoznámenie sa s členmi prípravného tímu, facilitátormi a výskumníkom
2. kooperatívne a participatívne nastavenie školenia Democracy Reloaded (program, úlohy, termíny, atď.)
3. kooperatívne a participatívne nastavenie nadväzujúcich aktivít - výskum, študijné návštevy
4. spoločný výber účastníkov založený na diskusii s odporúčacím charakterom pre národné agentúry
5. identifikácia možnosti premostenia projektu so strategickým partnerstvom medzi 21 Národnými agentúrami (QYWML) a priestor na ďalšie kroky vyplývajúce z tejto skutočnosti	

8	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

K prenosu získaných informácií dôjde na najbližšej porade SK NA Erasmus+. Správa je zverejnená na Intranete Slovenského inštitútu mládeže.	

Súhlasím so zverejnením tejto správy na internete.

Dátum:	30.09.2016    	
Správu vypracovala (meno a priezvisko, podpis):	Gabriela Mezeiová	
Správu schválila (meno a priezvisko, podpis):	Peter Kupec 	

Il